Disse gallvepsene er inkviliner, det vil si at de lever inne i galler som er dannet av andre gallvepser i gruppene Cynipini på eikeslekten og Diplolepidini på roseslekten. Disse vepsene kan modifisere formen på gallen en del sammenlignet med galler uten inkviliner, men danner ikke selvstendige galler. Den afrikanske slekten utmerker seg ved at gallene de bor i ikke er dannet ved galleveps, men ved galledannende sommerfugler.